
1. Besedilo javnega razpisa
Številka: 	4300-11/2026-2180-4
Datum:	 3. september 2026
Na podlagi 17. in 19. člena Zakona o športu (Uradni list RS, št. 29/17, 21/18 –ZNOrg, 82/20, 3/22 – ZDeb, 37/24 – ZMat-B in 10/26; v nadaljnjem besedilu: ZŠpo-1), Zakona o izvrševanju proračunov Republike Slovenije za leti 2026 in 2027 (Uradni list RS, številka 95/25 in 112/25 – ZJF-K), Proračuna Republike Slovenije za leto 2026 (Uradni list RS, številka 104/24 in 95/25) ter v skladu s Pravilnikom o sofinanciranju izvajanja letnega programa športa na državni ravni (Uradni list RS, številka 68/19, 91/20, 138/21, 74/23, 118/23, 6/24, 18/25, 80/25 in 13/26) in Letnim programom športa v Republiki Sloveniji za leto 2026 (številka 6712-75/2025-2180-3 z dne 22. december 2025, s spremembo številka 6712-75/2025-2180-6 z dne 31. marec 2026), objavlja Ministrstvo za gospodarstvo, delo in šport (v nadaljnjem besedilu: ministrstvo)
Javni razpis za sofinanciranje programov občinskih panožnih športnih šol za leto 2026
1. Naziv in sedež izvajalca javnega razpisa
Ministrstvo za gospodarstvo, delo in šport, Kotnikova ulica 5, 1000 Ljubljana (v nadaljnjem besedilu: ministrstvo). 
1. [bookmark: _Hlk155952571][bookmark: _Hlk155952592]Predmet javnega razpisa 
Predmet javnega razpisa so naslednje vsebine:
A. Športna vzgoja otrok in mladine, usmerjenih v kakovostni in vrhunski šport
· Občinske panožne športne šole.
1. Cilji javnega razpisa
Povečati število zaposlenih strokovnih delavcev v občinskih panožnih športnih šolah in povečati število občin, ki sofinancirajo občinske panožne športne šole.
1. Navedba pogojev za kandidiranje na javnem razpisu in merila
Na javni razpis se lahko v skladu s prvim odstavkom 31. člena Pravilnika o sofinanciranju izvajanja letnega programa športa na državni ravni (Uradni list RS, številka 68/19, 91/20, 138/21, 74/23, 118/23, 6/24, 18/25, 80/25 in 13/26; v nadaljnjem besedilu: pravilnik) za sofinanciranje programov občinskih panožnih športnih šol prijavijo občine.
Pogoji in merila, po katerih se izberejo izvajalci, so za razpisane vsebine določeni v pravilniku in razpisni dokumentaciji.
1. Predviden obseg javnih sredstev za sofinanciranje in število sofinanciranih strokovnih delavcev občinskih panožnih športnih šol
Višina sredstev, ki so zagotovljena v finančnem načrtu ministrstva za leto 2026 in so na razpolago za sofinanciranje navedenih vsebin je največ do 2 milijona evrov.
Sredstva so zagotovljena na proračunski postavki 231759 Šport otrok in mladine ter športna rekreacija.
Dodeljena sredstva morajo biti porabljena v letu 2026.
Ministrstvo sofinancira 400 strokovnih delavcev v občinskih panožnih športnih šolah. Višina sofinanciranja posameznega strokovnega delavca znaša do 5.000 evrov. Dejansko sofinanciranje strokovnega delavca ne sme presegati višine sofinanciranja tega strokovnega delavca s strani občine. 
1. Rok, do katerega morajo biti predložene vloge za dodelitev sredstev
Vlogo (predlog o sofinanciranju programa občinskih panožnih športnih šol v letu 2026) se odda elektronsko, v spletni aplikaciji za elektronske javne razpise eJR na naslovu: https://mgts.ejr.gov.si/ejr-web/. V spletno aplikacijo se je mogoče prijaviti le z uporabniškim računom SI-PASS (storitev za spletno prijavo in elektronski podpis).
Spletna aplikacija za elektronske javne razpise eJR (v nadaljevanju: eJR) vsebuje vsa obvezna polja za vnos podatkov ter omogoča nalaganje obveznih prilog in dokazil. Vlagatelj mora v eJR izpolniti naslednje podatke:
· podatke o občini prijaviteljici (če dve občini oddajata skupno vlogo, vlogo v imenu obeh odda le občina prijaviteljica, ki je nosilka vloge, podatki o drugi občini pa se vnesejo v nadaljevanju istega zavihka); 
· podatke o izpolnjevanju pogoja nezniževanja sredstev, ki jih občina namenja za sofinanciranje programov letnega programa športa na lokalni ravni glede na preteklo proračunsko leto; 
· podatke o strokovno izobraženem delavcu, ki se vnesejo za vsako prijavljeno kvoto posebej. 
Vlagatelj mora v zavihku »Priloge, potrdila in dokazila« naložiti naslednja dokazila:
· pogodbo z izvajalcem športnega programa na lokalni ravni ali brez pogodbe izvršljivo odločbo občine, iz katere je razvidno, da občina (oziroma občini pri skupni prijavi) v tekočem letu sofinancira plačo strokovno izobraženega delavca najmanj v višini 40 % bruto minimalne plače v Republiki Sloveniji (za vse prijavljene kvote); 
· dokazilo, da je bilo sofinanciranje plače strokovno izobraženega delavca s strani občine dodeljeno na javnem razpisu ob uporabi meril iz druge alineje 1. točke prvega odstavka 16. člena ZŠpo-1 (npr. objava javnega razpisa, sklep o izboru ali drugo ustrezno dokazilo).
Izpolnjeno vlogo v spletni aplikaciji eJR mora predlagatelj podpisati in oddati prek aplikacije eJR do izteka roka.
Vloga se šteje za pravočasno, če jo sistem eJR prejme najpozneje na dan 23. september 2026.
Vloge, oddane po izteku razpisnega roka, ne bodo obravnavane.
Če zaradi tehničnih težav v aplikaciji eJR vloge ni mogoče oddati v predpisanem roku, mora vlagatelj ob oddaji predložiti dokazilo o tehničnih težavah. Vloga, ki ji bo priloženo ustrezno dokazilo, bo glede pravočasnosti oddaje obravnavana individualno.
Zaradi morebitne obremenjenosti sistema eJR ministrstvo vlagateljem priporoča, da vloge ne oddajajo zadnji dan razpisnega roka. 
Razpisna dokumentacija je dosegljiva na spletni strani ministrstva v rubriki »Javne objave«: https://www.gov.si/drzavni-organi/ministrstva/ministrstvo-za-gospodarstvo-delo-in-sport/javne-objave/.
Vlogo, ki ni pravočasna ali je ni vložila upravičena oseba, ministrstvo zavrže s sklepom. Pritožba zoper sklep ni dovoljena.
1. Datum odpiranja vlog za dodelitev sredstev 
Strokovna komisija bo vloge odpirala od 28. septembra 2026 do 12. oktobra 2026. Odpiranje prejetih vlog v skladu z drugim odstavkom 25. člena ZŠpo-1 ni javno.
Komisija bo obravnavala samo pravočasno oddane vloge, oddane prek aplikacije eJR. Za vsako vlogo bo ugotovila, ali je pravočasna, ali jo je vložila upravičena oseba in ali je popolna, o odpiranju pa bo vodila zapisnik.
Če bo vloga formalno nepopolna ali bo potrebovala pojasnila, bo ministrstvo vlagatelja prek aplikacije eJR oziroma na elektronski naslov, naveden v vlogi, pozvalo k dopolnitvi. Rok za dopolnitev bo določen v skladu z 26. členom ZŠpo-1. Rok za dopolnitev ne sme biti krajši od 8 dni in ne daljši od 15 dni.  Če vlagatelj vloge v določenem roku ne bo dopolnil, bo ministrstvo vlogo zavrglo s sklepom. Pritožba zoper sklep ni dovoljena.
1. Rok, v katerem bodo vlagatelji obveščeni o izidu javnega razpisa
Ministrstvo bo vlagateljem najpozneje v 60 dneh od odpiranja vlog izdalo odločbe o izbiri in obsegu sofinanciranja oziroma o zavrnitvi sofinanciranja. Ob izdaji odločbe o izbiri bo ministrstvo vlagatelja pozvalo k sklenitvi pogodbe o sofinanciranju. Če se vlagatelj v roku osmih dni ne odzove, se v skladu z drugim odstavkom 29. člena ZŠpo-1 šteje, da je umaknil vlogo.
Vlagatelj lahko v roku osmih dni od vročitve odločbe vloži ugovor pri ministrstvu. Vloženi ugovor ne zadrži podpisa pogodb z izbranimi vlagatelji. Predmet ugovora ne more biti primernost meril za ocenjevanje vlog.
Ministrstvo o ugovoru odloči v roku 30 dni od njegovega prejema. Odločitev o izbiri je s tem dokončna.
1. Kontaktne osebe in informacije za vlagatelje
Podrobne informacije, razpisna dokumentacija in obrazci so dostopni na spletnem naslovu:
· Javne objave Ministrstva za gospodarstvo, delo in šport | GOV.SI
· Vloge se oddajajo izključno prek spletne aplikacije eJR v skladu s 6. točko javnega razpisa.
· Za dodatne informacije glede javnega razpisa se vlagatelji lahko obrnejo na: Ministrstvo za gospodarstvo, delo in šport, Direktorat za šport, Klemen Vidmar [T: 01/400 36 97; E: klemen.vidmar@gov.si].
Dr. Anže Logar
minister
Po pooblastilu, številka 0204-2/2026-2180-31 z dne 29. junij 2026,
mag. Katja Koren
državna sekretarka


2. Splošna navodila v zvezi z javnim razpisom, izpolnjevanjem obrazcev in oddajo vlog
Podrobne informacije, razpisna dokumentacija in obrazci, so dostopni na spletnem naslovu:
· Javne objave Ministrstva za gospodarstvo, delo in šport | GOV.SI
Vloga se odda izključno elektronsko prek spletne aplikacije eJR. Prijava poteka z računom SI‑PASS. Vlagatelj v aplikaciji izpolni zahtevana polja, naloži priloge, vlogo elektronsko podpiše in odda najkasneje do 23. septembra. Vloge, oddane po pošti, osebno ali po elektronski pošti, se ne obravnavajo.
Če zaradi tehničnih težav aplikacije eJR oddaja v roku ni mogoča, vlagatelj ob oddaji predloži dokazilo o tehničnih težavah. Ministrstvo vsak tak primer obravnava individualno.
Popolna vloga vsebuje vse zahtevane podatke in priloge. Dopolnitve se izvajajo prek eJR oziroma na elektronski naslov, naveden v vlogi, v skladu z 26. členom ZŠpo‑1.
Nepravočasne vloge ali vloge neupravičenih vlagateljev ministrstvo zavrže s sklepom.
3. Postopek izbora in sofinanciranja izvajalcev
Izvajalce programa občinskih panožnih športnih šol ministrstvo izbere v skladu s pravilnikom in javnim razpisom ter razpisno dokumentacijo.
V posameznih 31. do 34. členu pravilnika je določen način izračuna oziroma določanja deleža, ki ga lahko prejme posamezni prejemnik ob izpolnjevanju vseh pogojev.
Predlog sofinanciranja izbranih izvajalcev pripravi strokovna komisija, ki jo imenuje minister, pristojen za šport. Strokovna komisija za vodenje postopka javnega razpisa opravi strokovni pregled popolnih vlog, tako da preveri izpolnjevanje razpisnih pogojev in jih oceni na podlagi meril, določenih z javnim razpisom in razpisno dokumentacijo ter glede na to pripravi predlog izbire sofinanciranja programov občinskih panožnih športnih šol.
Strokovna komisija o opravljenem strokovnem pregledu in izpolnjevanju razpisnih pogojev iz prejšnjega odstavka vodi zapisnik, v katerem natančno navede razloge za odobritev ali zavrnitev sofinanciranja, ter predlaga višino in obseg sofinanciranja.
Odločitev o dodelitvi sredstev sprejme ministrstvo z odločbo o izbiri ter obsegu sofinanciranja ali o zavrnitvi sofinanciranja.
Vlagatelj, ki meni, da izpolnjuje pogoje in merila javnega razpisa in da mu razpisana sredstva neupravičeno niso bila dodeljena, lahko vloži ugovor zoper odločbo o izboru v roku 8 dni od prejema odločbe, na naslov ministrstva, pristojnega za šport, v skladu s pravnim poukom v odločbi. V ugovoru mora natančno opredeliti razloge, zaradi katerih vlaga ugovor. Predmet ugovora ne more biti primernost meril za ocenjevanje vlog. Ministrstvo odloči o ugovoru v roku 30 dni. Odločitev o izbiri je z izdajo odločbe o ugovoru dokončna.
4. Vsebine javnega razpisa, pogoji in merila za izbor izvajalcev ter zahtevana dokumentacija
A. Športna vzgoja otrok in mladine, usmerjenih v kakovostni in vrhunski šport

Občinske panožne športne šole
Sofinancira se programe občinskih panožnih športnih šol (v nadaljnjem besedilu: OPŠŠ). Za sofinanciranje programov OPŠŠ lahko kandidirajo vse občine. Predmet sofinanciranja je strošek občine za namen sofinanciranja plače strokovno izobraženega delavca, zaposlenega pri izvajalcu letnega programa športa občine za izvajanje programov športne vzgoje otrok in mladine, usmerjenih v kakovostni in vrhunski šport, v športni panogi, ki je na programu naslednjih olimpijskih iger.
Za sofinanciranje lahko kandidirajo občine pod naslednjimi pogoji:
· občina v tekočem letu sofinancira plačo strokovno izobraženega delavca vsaj v višini 40 % bruto minimalne plače v Republiki Sloveniji;
· strokovno izobražen delavec, katerega plačo sofinancira občina, mora biti zaposlen pri izvajalcu športnega programa, ki je včlanjen v nacionalno panožno športno zvezo (v nadaljevanju: NPŠZ) in ima registrirane športnike v športni panogi te NPŠZ;
· strokovno izobražen delavec, katerega plačo sofinancira občina, izvaja vsaj 20 ur vadbe tedensko, računano povprečno na letni ravni, od tega vsaj 15 ur v programih športne vzgoje otrok in mladine, usmerjenih v kakovostni in vrhunski šport, v športni panogi, ki je na programu naslednjih OI;
· sofinanciranje plače strokovno izobraženega delavca s strani občine je bilo dodeljeno na javnem razpisu ob uporabi meril iz druge alineje 1. točke prvega odstavka 16. člena Zakona o športu (Uradni list RS, številka 29/17, 21/18 – ZNOrg, 82/20, 3/22 – ZDeb in 37/24 – ZMat-B in 10/26; v nadaljnjem besedilu: ZŠpo-1);
· občina glede na preteklo proračunsko leto ni znižala višine sredstev, ki jih namenja za sofinanciranje programov letnega programa športa na lokalni ravni.
Za sofinanciranje programa OPŠŠ se lahko skupaj prijavita dve sosednji občini, ki imata vsaka manj kot 5.000 prebivalcev in posamezno ne izpolnjujeta pogoja iz prve alineje tretjega odstavka 31. člena pravilnika, če skupaj izpolnjujeta pogoje iz drugega in tretjega odstavka 31. člena pravilnika. V tem primeru sta občini skupaj upravičeni do sofinanciranja bruto plače največ enega strokovno izobraženega delavca (ena kvota).
V primeru, da občina kandidira za sofinanciranje stroškov, ki jih ima s sofinanciranjem plač več strokovno izobraženih delavcev, mora pogoje iz prve do četrte alineje tretjega odstavka 31. člena pravilnika izkazovati za vsakega strokovno izobraženega delavca posebej.
Višina sredstev za sofinanciranje OPŠŠ je določena v Letnem programu športa (v nadaljnjem besedilu: LPŠ) in znaša 2 milijona evrov. Število sofinanciranih strokovnih delavcev OPŠŠ v letu 2026 je 400, vrednost kvote znaša 5000 evrov. 
Vsaka občina, ki izpolnjuje pogoje iz tretjega odstavka 31. člena pravilnika, bo upravičena do najmanj 1 kvote, mestne občine do najmanj 2 kvot. Razdelitev števila kvot občinam in način izvedbe sofinanciranja sta podrobneje navedena v 33. in 34. členu pravilnika. Ob upoštevanju četrtega odstavka 32. člena pravilnika in višine kvote bo občina upravičena največ do višine sredstev, ki jih je oziroma bo v tekočem letu sama namenila za sofinanciranje plače strokovno izobraženega delavca. 
S prijavo na javni razpis se vlagatelj strinja, da se mu poziv za dopolnitev vroči elektronsko preko spletne aplikacije za elektronske javne razpise eJR.
Vlagatelj mora v spletni aplikaciji za elektronske javne razpise eJR izpolniti vse zahtevane podatke v elektronski vlogi ter ji priložiti naslednja dokazila in priloge: 
· pogodbo o zaposlitvi, pogodbo z izvajalcem športnega programa na lokalni ravni ali brez pogodbe izvršljiva odločba občine (zadostuje že eno dokazilo), iz katere je razvidno, da občina v tekočem letu sofinancira plačo strokovno izobraženega delavca vsaj v višini 40 odstotkov bruto minimalne plače v Republiki Sloveniji (priložiti za vse kvote, ki so predmet prijave),
· dokazilo, da je bilo sofinanciranje plače strokovno izobraženega delavca s strani občine dodeljeno na javnem razpisu ob uporabi meril iz druge alineje 1. točke prvega odstavka 16. člena ZŠpo-1 (na primer objava, sklep o izbiri);
ali
· pogodbo o zaposlitvi, pogodbo z izvajalcem športnega programa na lokalni ravni ali brez pogodbe izvršljiva odločba občine, iz katerih je razvidno, da občini v tekočem letu sofinancirata plačo strokovno izobraženega delavca vsaj v višini 40 % bruto minimalne plače v Republiki Sloveniji,
· dvakrat dokazilo, da je bilo sofinanciranje plače strokovno izobraženega delavca s strani občin dodeljeno na javnem razpisu ob uporabi meril iz druge alineje 1. točke prvega odstavka 16. člena ZŠpo-1 (npr. objava, sklep o izbiri).
5. Katalog upravičenih stroškov

	Področje
	Upravičeni stroški

	Občinske panožne športne šole
	Plače ali del plač strokovno izobraženih delavcev, ki jih je občina v tekočem letu sofinancirala, še sofinancira ali je še dolžna sofinancirati ter je zanje na predmetnem razpisu pridobila kvoto za sofinanciranje.

6. Vzorec pogodbe o sofinanciranju izvajalcev
[bookmark: _Hlk210899426]Republika Slovenija, ministrstvo za gospodarstvo, delo in šport
Kotnikova ulica 5, 1000 Ljubljana
Matična številka: 2632837000
Identifikacijska številka za DDV oziroma davčna številka: SI 18976727
ki ga zastopa minister dr. Anže Logar (v nadaljnjem besedilu: ministrstvo) 
in
«Naziv_izvajalca»
«Ulica», «Kraj»
Matična številka: «Matična_številka»
Identifikacijska številka za DDV: «Davčna_številka»
Transakcijski račun: «TRR», «Banka»
ki jo zastopa «Zakoniti_zastopnik», «Funkcija_zakonitega_zastopnika» (v nadaljnjem besedilu: občina) skleneta
Pogodbo številka «Št. pogodbe»
o sofinanciranju izvajalca

1. člen
(uvodna določba)
Pogodbeni stranki uvodoma ugotavljata in soglašata, da:
1. ministrstvo zagotavlja javna sredstva za uresničevanje javnega interesa v športu na podlagi 5. člena Zakona o športu (Uradni list RS, št. 29/17, 21/18 – ZNOrg, 82/20, 3/22 – ZDeb, 37/24 – ZMat-B in 10/26), Zakona o izvrševanju proračunov Republike Slovenije za leti 2026 in 2027 (Uradni list RS, številka 95/25 in 112/25 – ZJF-K), Proračuna Republike Slovenije za leto 2026 (Uradni list RS, številka 104/24 in 95/25), Letnega programa športa v Republiki Sloveniji za leto 2026 (številka 6712-75/2025-2180-3 z dne 22. 12. 2025, s spremembo številka 6712-75/2025-2180-6 z dne 31. 3. 2026, v nadaljnjem besedilu: Letni program športa) in Pravilnika o sofinanciranju izvajanja letnega programa športa na državni ravni (Uradni list RS, številka 68/19, 91/20, 138/21, 74/23, 118/23, 6/24, 18/25, 80/25 in 13/26, v nadaljnjem besedilu: pravilnik);
2. je ministrstvo dne --. --. 2026 objavilo Javni razpis za sofinanciranje programov občinskih panožnih športnih šol za leto 2026 (Uradni list RS, številka  ___; v nadaljnjem besedilu: javni razpis);
3. se je občina prijavila na javni razpis in bila po opravljenem postopku izbrana z odločbo številka ___ z dne --. --. 2026 (v nadaljnjem besedilu: odločba);
4. da se s to pogodbo zagotavlja izvajanje ukrepa 3311-11-0024 – Programske in razvojne naloge športa;
5. ima ministrstvo, skladno z Letnim programom športa zagotovljena sredstva za sofinanciranje po tej pogodbi na proračunski postavki 231759 Šport otrok in mladine ter športna rekreacija.
2. člen
(predmet pogodbe)
Predmet te pogodbe je sofinanciranje programa občinskih panožnih športnih šol v letu 2026 za __ kvot strokovnih delavcev, ki jih v letu 2026 sofinancira občina, in sicer za:
3. člen
(vrednost pogodbe)
Vrednost te pogodbe znaša – evrov, in sicer za:
· __________ za __ mesecev, do največ _______ evrov;
· …/
4. člen
(upravičeni stroški in obdobje upravičenosti)
Predmet sofinanciranja so stroški občine za namen sofinanciranja plače strokovno izobraženega delavca, zaposlenega pri izvajalcu letnega programa športa občine za izvajanje programov športne vzgoje otrok in mladine, usmerjenih v kakovostni in vrhunski šport, v športni panogi, ki je na programu naslednjih olimpijskih iger.
Neupravičenih stroškov ministrstvo ne financira, kakor tudi ne morebitne nastale izgube sredstev občine.
Obdobje upravičenosti stroškov po tej pogodbi traja:
· za kvoto sofinanciranja strokovno izobraženega delavca v športu, <Ime in priimek> za športno panogo <Naziv športne panoge> pri izvajalcu športnega programa na lokalni ravni <Naziv društva>, za obdobje ______ mesecev, vendar najdlje do ______;
· za kvoto sofinanciranja strokovno izobraženega delavca v športu, <Ime in priimek> za športno panogo <Naziv športne panoge> pri izvajalcu športnega programa na lokalni ravni <Naziv društva>, za obdobje ______ mesecev, vendar najdlje do ______;
· …/
5. člen
(izplačila sredstev)
Podlaga za izplačilo sredstev po tej pogodbi je pravilno, popolno in pravočasno predložen e-račun občine, ki mu mora biti priloženo izpolnjeno in podpisano finančno poročilo z zahtevanimi dokazili.
Iz finančnega poročila mora biti za vsako posamezno kvoto razviden strokovno izobraženi delavec, izvajalec športnega programa, športna panoga, obdobje sofinanciranja, višina dejansko realiziranega sofinanciranja občine in višina sredstev, ki jih občina uveljavlja pri ministrstvu. Pri skupni prijavi dveh občin mora biti ločeno razvidno sofinanciranje posamezne občine in njuno skupno sofinanciranje.[footnoteRef:1] [1:  Besedilo bo vključeno v pogodbe, pri katerih je sofinanciranje dodeljeno na podlagi skupnih prijav dveh občin.] 

Občina finančnemu poročilu priloži finančno kartico oziroma drugo enakovredno verodostojno knjigovodsko dokazilo, iz katerega so razvidni pravna podlaga, prejemnik, namen, datum in višina plačila. Če povezava med plačilom in posamezno kvoto ni jasno razvidna, jo občina dodatno pojasni.
Občina z oddajo finančnega poročila potrjuje, da je preverila namensko porabo sredstev pri izvajalcu športnega programa in da razpolaga z ustreznimi dokazili, ki jih mora na zahtevo predložiti ministrstvu.
Ministrstvo prizna samo upravičene stroške, ki se nanašajo na obdobje upravičenosti iz 4. člena te pogodbe in za katere občina izkaže dejansko realizirano sofinanciranje plače posameznega strokovno izobraženega delavca. Višina sredstev, ki jih ministrstvo prizna za posamezno kvoto, ne sme presegati višine sofinanciranja, določene za posamezno kvoto v 3. členu te pogodbe, niti višine dejansko realiziranega sofinanciranja plače tega strokovno izobraženega delavca s strani občine oziroma občin pri skupni prijavi.
Občina lahko predloži več e-računov, vendar najpozneje do 20. novembra 2026. E-računi, predloženi po tem roku, se ne upoštevajo.
Pravilnost in popolnost e-računa, finančnega poročila in dokazil preveri ministrstvo. Če ugotovi pomanjkljivosti ali neskladja, občino pozove k njihovi odpravi. Stroški, katerih upravičenosti občina ne izkaže, se ne priznajo.
Ministrstvo nakaže priznana sredstva na transakcijski račun občine v roku, določenem z veljavnimi predpisi, ki urejajo izvrševanje proračuna.
6. člen
(obveznosti izvajalca)
Občina je odgovorna za pravilno, zakonito, gospodarno in učinkovito izvedbo predmeta pogodbe iz 2. člena te pogodbe.
Občina se zavezuje, da bo:
· predmet pogodbe izvedla v skladu z vlogo na javni razpis;
· spoštovala pravni red, ki velja za porabo proračunskih sredstev v Republiki Sloveniji; 
· sredstva, pridobljena po tej pogodbi, porabila namensko in izključno v skladu z namenom predmeta pogodbe iz 2. člena te pogodbe; 
· v vseh izdanih publikacijah in drugem informativnem gradivu v zvezi s predmetom te pogodbe ustrezno uporabila logotip ministrstva in navedla, da je prejela delno sofinanciranje programa občinskih panožnih športnih šol s strani ministrstva;
· predložila e-račun za izplačilo z dokazili o upravičenosti stroškov v določenih rokih;
· ministrstvo seznanila z vsemi dejstvi in podatki tekom izvajanja predmeta pogodbe, ki bodo resnični, ažurni in popolni;
· ne glede na določila te pogodbe, upoštevala morebitna, s strani ministrstva posredovana dodatna navodila in zahteve, glede priprave e-računov za sofinanciranje in poročil;
· vodila ločeno evidenco stroškov, ki nastanejo pri izvedbi posameznega programa tako, da je v vsakem trenutku zagotovljen pregled nad namensko porabo sredstev; 
· skrbela za zakonitost in upoštevanje predpisov pri izvedbi programa;
· pri porabi sredstev, prejetih za sofinanciranje, ravnala skladno z načeli gospodarnosti, učinkovitosti, uspešnosti in transparentnosti ter, kadar je to potrebno in primerno, smiselno upoštevala ostala temeljna načela, ki izhajajo iz zakona, ki ureja javno naročanje;
Ministrstvo lahko v primeru neizpolnjevanja pogodbenih zavez iz prejšnjega odstavka, občini določi rok za odpravo kršitev ali nepravilnosti. Če občina kljub pozivu ministrstva pomanjkljivosti ne odpravi v postavljenem roku, ministrstvo ravna skladno z 8. členom te pogodbe oziroma v skladu z veljavno zakonodajo.
Občina soglaša, da ministrstvo podatke iz njene vloge obdeluje in uporablja v skladu z veljavno zakonodajo, zlasti s področja varstva osebnih podatkov. 
7. člen
(nadzor nad porabo sredstev)

Občina se zavezuje, da bo za potrebe nadzora nad porabo sredstev, ki ga izvajajo ministrstvo, revizijski organ, Računsko sodišče Republike Slovenije, Urad Republike Slovenije za nadzor proračuna in drugi nadzorni organi, omogočila spremljanje, preverjanje in nadzor nad izvajanjem vsebine, katere sofinanciranje je predmet te pogodbe. Ministrstvo lahko kadarkoli zahteva od občine vpogled v poslovanje in dokumentacijo v zvezi z izpolnjevanjem te pogodbe in občina je dolžna tej zahtevi ugoditi. 
Občina se zavezuje, da bo nadzornim organom predložila vse dokumente, ki izkazujejo resničnost, pravilnost in skladnost vsebin, katere sofinanciranje je predmet te pogodbe.
Če se pri nadzoru nad porabo sredstev po tej pogodbi izkaže, da je prišlo do uveljavljanja neupravičenih stroškov, lahko ministrstvo od občine zahteva vrnitev prejetih sredstev, pod pogoji, določenimi v 8. členu te pogodbe.
8. člen
(neizpolnjevanje pogodbenih obveznosti)
V primeru, da ministrstvo ali drug nadzorni organ ugotovi:
· vsebinsko, časovno ali finančno nerealizacijo predmeta pogodbe oziroma da je prišlo do prekinitve ali neizvedbe predmeta pogodbe na strani občine,  
· da občina drugače krši določila te pogodbe ali ne odpravi kršitve oziroma nepravilnosti v določenem roku ali  
· da so bila sredstva po tej pogodbi neupravičeno izplačana,
ministrstvo od občine zahteva vračilo neupravičeno prejetih sredstev ali pa odstopi od te pogodbe in od občine zahteva vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun občine do dneva vračila v proračun Republike Slovenije.
Ne glede na prejšnji odstavek se v primeru, če ministrstvo ali drug nadzorni organ ugotovi, da je občina: 
· prejela sredstva za stroške, ki so predmet te pogodbe, tudi iz drugih virov financiranja oziroma so ji bila odobrena (dvojno financiranje),
· posredovala neresnične, nepopolne podatke oziroma dokumente ali prikrila informacije, ki bi jih bila skladno s to pogodbo dolžna razkriti, na podlagi česar je od ministrstva pridobila sredstva, do katerih sicer ne bi bila upravičena,
· prejela sredstva za stroške, ki so predmet te pogodbe in jih uporabila za drug namen ali cilj, ki ni predmet te pogodbe (nenamenska poraba sredstev),
šteje, da je ravnala nepošteno in bistveno kršila določila te pogodbe. Ministrstvo v teh primerih od občine zahteva vračilo neupravičeno prejetih sredstev ali pa odstopi od te pogodbe in zahteva od občine vračilo vseh prejetih sredstev, v vsakem primeru skupaj z zakonskimi zamudnimi obrestmi od dneva nakazila na transakcijski račun občine do dneva vračila v proračun Republike Slovenije. 
V primeru odkritja kršitev pogodbenih obveznosti ali nepravilnosti lahko ministrstvo ali drug nadzorni organ izvede naslednje ukrepe:
· začasno ustavi izplačila sredstev,
· zahteva vračilo neupravičeno izplačanih sredstev po tej pogodbi,
· zniža višino sredstev glede na resnost kršitve,
· odstopi od pogodbe.
V primeru neizpolnitve obveznosti v postavljenem roku, ki je bistvena sestavina te pogodbe, se ta pogodba šteje za razvezano, občina pa mora vrniti prejeta sredstva po tej pogodbi, povečana za zakonske zamudne obresti od dneva nakazila na transakcijski račun občine do dneva nakazila v dobro proračuna Republike Slovenije. Vendar lahko ministrstvo to pogodbo ohrani v veljavi, če po preteku roka pisno izjavi občini, da pogodbo ohranja v veljavi in da zahteva njeno izpolnitev.
9. člen
(zagotavljanje sredstev v proračunu oziroma finančnem načrtu)
Pogodbeni stranki sta soglasni, da je izpolnitev te pogodbe odvisna od proračunske zmogljivosti oziroma finančnega načrta ministrstva za leto 2026. V primeru, da pride do sprememb v proračunu oziroma finančnem načrtu ministrstva, ki neposredno vpliva na izvajanje te pogodbe, sta stranki soglasni, da z ustreznim pisnim aneksom spremenita določila te pogodbe.
10. člen
(skrbnik pogodbe)
Skrbnik pogodbenih obveznosti na strani ministrstva je ___, namestnik ___, skrbnik pogodbe na strani občine je _______.
Če se v času trajanja pogodbenega razmerja spremeni skrbnik pogodbe ali namestnik skrbnika pogodbe na strani ministrstva ali na strani občine, se o tem z dopisom obvesti nasprotno pogodbeno stranko.
11. člen
(protikorupcijska klavzula)
Občina se zavezuje, da ona sama, kot tudi nekdo drug v njenem imenu ali za njen račun, predstavniku ali posredniku organa ali organizacije iz javnega sektorja ni in ne bo obljubila, ponudila ali dala kakšne nedovoljene koristi za pridobitev sredstev ali za pridobitev sredstev pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, drugi pogodbeni stranki ali njenemu predstavniku, zastopniku ali posredniku.
V primeru kršitve ali poskusa kršitve te klavzule je že sklenjena in veljavna pogodba nična.
12. člen
(prepoved odstopa terjatev)
Občina se zavezuje, da svojih terjatev do ministrstva iz naslova te pogodbe ne bo odstopila ali odstopila v zavarovanje tretjim pravnim ali fizičnim osebam. Občina se prav tako zavezuje, da na svojih terjatvah do ministrstva iz naslova te pogodbe ne bo ustanovil zastavne pravice in s sredstvi, pridobljenimi po tej pogodbi, ne bo razpolagal na način, ki je (ali bi bil) v nasprotju z namenom dodeljenih sredstev.
V primeru, da občina ravna v nasprotju s prejšnjim odstavkom, lahko ministrstvo odstopi od pogodbe ter zahteva vračilo izplačanih sredstev z zakonskimi zamudnimi obrestmi od dneva nakazila do dneva vračila.

13. člen
(aneks k pogodbi)
Vse morebitne dopolnitve in spremembe te pogodbe stranki določita z aneksom k tej pogodbi, razen v primeru spremembe skrbnika pogodbe, ko zadostuje obvestilo drugi pogodbeni stranki, v skladu z drugim odstavkom 10. člena te pogodbe.
14. člen
(reševanje sporov)
Pogodbeni stranki soglašata, da se bosta obojestransko obveščali o vseh okoliščinah, pomembnih za uresničitev določil te pogodbe. Vsa morebitna nesoglasja bosta pogodbeni stranki reševali sporazumno. V primeru spora je pristojno sodišče v Ljubljani.
15. člen
(veljavnost pogodbe)
Pogodba začne veljati z dnem, ko jo podpišeta obe pogodbeni stranki in velja do izpolnitve vseh pogodbenih obveznosti.
Če bi posamična določba te pogodbe postala neveljavna ali bi bilo pravnomočno ugotovljeno, da je neveljavna, ali je zaradi objektivnih razlogov ne bi bilo mogoče izpolniti, preostale določbe in pogodba ne prenehajo veljati, če lahko obstanejo brez neveljavne določbe. V tem primeru se bosta pogodbeni stranki v skladu z načeli vestnosti in poštenja z aneksom k tej pogodbi dogovorili za novo določbo, ki bo po smislu čim bližje neveljavni določbi.
Pogodba je sestavljena v 5 (petih) enakih izvodih, od katerih prejme izvajalec 2 (dva) izvoda, ministrstvo pa 3 (tri) izvode. 

